MeJocactus macracanflioides. 
175 
Cephali um obliquum, ad latus trunci brevius inclinatum, de- 
planato-impressum, griseo- tomen tosum, fasciculis setarum fuscarum 
brevium subcirculariter impositis. 
Flores nondum visi. 
Mensurae. Truncus 16 centim. altus, baseos diameter 17. 
Costae inferne centim. distant. Sinus 1 centim. profundi. 
Spinae centrales 4 — 5 centim., radiantes supremae % — 172, 
laterales 3 — 4, inferiores 3 — 372 — 4 centim. longae. Cephalium 
1 centim. altum, 5 in diametro. 
Differentiae aetatis. Specimen, ut videtur iunius, cuius 
iam in Schlechtendalii Linnaea l.c. mentionem fecimus, cepha- 
lium nondum elFormavit. Tamen ad hanc speciem pertinere nunc 
nullus dubito. Forma magis globosa est, vertice rninus angustato; 
color magis pallide viridis. Altitudo 14 centim., diameter baseos 
16. Costae 14. Sinus in medio trunco profundissimi; 8 tuber- 
cula in quavis costa, quorum duo superiora in vertice subdeplanato, 
sibi valde approximata, disposita sunt. Spinae pallidiores, apicibus 
paullo obscurioribus, centrales 4, radiantes plerumque 14, tribus 
inferioribus maioribus, non ita decumbentibus, suprema plerumque 
impari brevi erectiuscula; laterales ad costas adiacentes non pertin- 
gunt. Areolae iuniores satis tomentosae. Planta obiit. 
Adnotatio. Species Melocacto macracantho adeo affinis, ut 
utramque identicam habuerim, cum hunc solummodo e descriptioni- 
bus et ex icone Cl. Link et Otto cognovissem. Dubia autem, quae 
inde ab initio declaravi, plane confirmata sunt inspectis et compara- 
tis fasciculis spinarum Melocacti macracanthi^ benevolentissime mihi 
missis ab Illustr. Pr. a Salm-Dyck. Differentiae iam sequentes 
me impulerunt, ut plantam nostram a Melocacto macracantho se- 
pararem. 
